《瑶华 蔷薇》
清代·徐瑶

石家锦帐，惯向残春，倍绿娇红嫩。巢云阁外，记压架、颗颗钿痕嫩褪。

穿帘新燕，啄花瓣、输他轻俊。摘几枝、酿露煎香，送与晓妆添晕。

分明月榭云轩，俏匿笑花丛。两两低趁。红丝惹刺，鬓影侧，越显雅娘风韵。

十年情事，将旧梦，翻成春恨。糁一堆，珠泪盈盈，还是当年香粉。

作者简介：徐瑶，字天壁，荆溪（今江苏宜兴）人，徐喈凤子。岁贡生，有《离墨词》二卷。